PATVIRTINTA

Trakų pradinės mokyklos

direktoriaus 2022 m. kovo 15 d.

įsakymu Nr.1.3.68 (V)

**TRAKŲ PRADINĖS MOKYKLOS METODINĖS GRUPĖS NUOSTATAI**

**I. BENDROSIOS NUOSTATOS**

1. Šiame dokumente pateikiamas metodinės grupės tikslas, uždaviniai, funkcijos, metodinės veiklos organizavimo tvarka, formos.

2. Trakų pradinės mokyklos metodinė grupė (toliau vadinama – Metodinė grupė) yra pedagogų grupė, sudaryta pagal ugdymo koncentrą. Metodinės grupės veikloje dalyvauja visi mokykloje dirbantys mokytojai bei pagalbos mokiniui specialistai.

3. Metodinės grupės veikla grindžiama Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Švietimo, mokslo ir sporto ministerijos, Trakų rajono savivaldybės norminiais aktais ir šiais nuostatais.

**II. METODINĖS GRUPĖS TIKSLAS, UŽDAVINIAI**

4. Metodinės grupės tikslas – siekti nuolatinio grupės narių profesinės kompetencijos augimo ir ugdymo proceso tobulinimo.

5. Metodinės grupės uždaviniai:

5.1. Teikti metodinę ir dalykinę pagalbą mokytojams;

5.2. Aktyvinti grupės narių tarpusavio bendradarbiavimą;

5.3. Analizuoti mokytojų saviugdos ir kvalifikacijos tobulinimo poreikius;

5.4. Skatinti gerosios pedagoginės patirties sklaidą.

**III. METODINĖS GRUPĖS FUNKCIJOS**

6. Nustato Metodinės grupės veiklos prioritetus.

7. Teikia siūlymus metodinės veiklos organizavimo klausimais mokyklos vadovui.

8. Rengia dokumentus, skirtus ugdymo proceso organizavimui.

9. Skatina mokytojų gerosios patirties sklaidą mokyklos, rajono lygmeniu.

10. Plėtoja Metodinės grupės bendradarbiavimą su kitomis rajono, respublikos mokyklų metodinėmis grupėmis.

11. Aptaria mokytojų pateiktus ilgalaikius ugdymo planus, kryptingo meninio ugdymo bei neformalaus ugdymo programas ir teikia rekomendacijas mokyklos vadovui dėl jų tvirtinimo.

12. Aptaria mokytojų parengtus metodinius darbus, metodines priemones, mokymo ir mokymosi priemones, ir, autoriams pritarus, inicijuoja jų sklaidą.

13. Prireikus dalyvauja vertinant mokytojų praktinę veiklą, teikia metodines rekomendacijas.

14. Kartu su mokyklos vadovais analizuoja ugdymo turinio rezultatus kokybiniais ir kiekybiniais aspektais, ugdymo inovacijų diegimą.

15. Teikia siūlymus mokyklos vadovams dėl ugdymo turinio kokybės ir ugdymo proceso organizavimo gerinimo.

16. Teikia siūlymus mokyklos vadovui dėl kvalifikacijos tobulinimo renginių poreikio.

**IV. METODINĖS GRUPĖS STRUKTŪRA IR VEIKLOS ORGANIZAVIMAS**

17. Metodinės grupės nariais gali būti visi Trakų pradinėje mokykloje dirbantys mokytojai bei pagalbos mokiniui specialistai.

18. Metodinės grupės pirmininkas ir sekretorius renkami 2 metams, ne daugiau kaip 2 kadencijoms iš eilės visuotiniame susirinkime balsų dauguma.

19. Metodinės grupės pirmininką įsakymu tvirtina mokyklos direktorius, remdamasis Metodinės grupės susirinkimo protokolu.

20. Metodinės grupės pirmininkas:

20.1. organizuoja metodinės grupės veiklą, inicijuoja veiklos formų įvairovę;

20.2. kiekvienų mokslo metų birželio mėnesį inicijuoja metų veiklos įsivertinimo bei ateinančių mokslo metų veiklos plano projekto sudarymą ir iki liepos 1 dienos pateikia mokyklos metodinę veiklą kuruojančiam vadovui.

21. Nesant grupės pirmininko, jo funkcijas perima sekretorius.

22. Metodinės grupės susirinkimai yra protokoluojami.

23. Metodinės grupės veiklos dokumentai tvarkomi sekretoriaus; saugomi atskirame segtuve (7.2.), mokyklos raštinėje.

24. Metodinės grupės susirinkimai vyksta pagal poreikį, bet ne rečiau kaip 3 kartus per mokslo metus.

25. Susirinkimus inicijuoja Metodinės grupės pirmininkas arba mokyklos metodinę veiklą kuruojantis vadovas.

26. Susirinkimas yra teisėtas, kai jame dalyvauja 50 % + 1 Metodinės grupės narių.

27. Nutarimai priimami balsavimu, balsų dauguma. Jei yra vienodas balsų skaičius, sprendimą lemia pirmininko balsas.

28. Metodinės grupės veiklą kuruoja direktoriaus pavaduotojas ugdymui, atsakingas už metodinį darbą mokykloje, vadovaudamasis Mokyklos nuostatais ir Metodinės grupės nuostatais.

29. Metodinės grupės susirinkimuose gali dalyvauti mokyklos metodinę veiklą kuruojantis vadovas, prireikus – kiti specialistai.

**V. METODINĖS VEIKLOS FORMOS**

30. Metodinė veikla **–**mokytojų, mokyklos vadovų bei kitų specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti keičiantis gerąja pedagogine patirtimi, naujausia metodine bei dalykine informacija.

31. Metodinės veiklos formos:

31.1. pranešimas;

31.2. diskusijos;

31.3. projektinė veikla;

31.4. konkursas, olimpiada, viktorina;

31.5. mokinių darbų paroda;

31 6. atvira pamoka, jos stebėjimas, aptarimas;

31.7. praktikumas;

31.7. vadovavimas studento praktikai;

31.8. seminaras;

31.9. mokymo(-si) priemonė;

31.10. metodinė priemonė;

31.11. metodinis darbas;

31.12. mokytojo konsultacija;

31.13. praktinė bei metodinė konferencija;

31.14. metodinė diena;

31.15. pedagoginių idėjų mugė;

31.16. bendravimas ir bendradarbiavimas su socialiniais partneriais;

31.17. kūrybinės grupės;

31.18. naujovių apžvalga;

31.19. anotacijų, publikacijų, rekomendacijų rengimas.

**VI. NUOSTATŲ KEITIMAS**

32. Metodinės grupės nuostatai tvirtinami visuotinio grupės narių susirinkimo pritarimu, balsų dauguma.

33. Metodinės grupės nuostatai keičiami ir papildomi Metodinės grupės narių ar kitų metodinę veiklą organizuojančių asmenų iniciatyva.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_